විලී බ්‍රන්ට්

විලී බ්‍රන්ට් (; උපතේදී නම හේබට් අර්න්ස්ට් කාල් ෆ්‍රාම්; 18 දෙසැම්බර් 1913 – 8 ඔක්තොම්බර් 1992) යනු ජර්මානු දේශපාලනඥයෙකු සහ රාජ්‍ය තාන්ත්‍රිකයෙකු වන අතර 1964 සිට1987 දක්වා   ජර්මනියෙහි සෝෂල් ඩිමොක්‍රටික් පක්ෂයෙහි (SPD) නායකයා වශයෙන් කටයුතු කර 1969 සිට 1974 දක්වා බටහිර ජර්මනියෙහි චාන්සලර්වරයා වශයෙන් සේවය කලේය.

ඔහු වෙත 1971 වසරෙහිදී නොබෙල් සාම ත්‍යාගය පිරිනැමුනේ ඊඊසී ඔස්සේ බටහිර යුරෝපයෙහි සමෝධානය තර කිරීමට සහ බටහිර ජර්මනිය සහ නැගෙනහිර යුරෝපයෙහි රටවල් අතර සංහිඳියාව සාක්ෂාත් කර ගැනීමට ඔහුගේ උත්සාහයයන් නිසාය. ඔහු  හේමන් මිලර් ගෙන් පසුව 1930 වසරෙන් පසුව පත්වූ පළමු සෝෂල් ඩිමොක්‍රට් චාන්සලර්වරයා විය.

නාසි පාලනාධිකාරියට හසු නොවන පරදී නෝර්වේ රාජ්‍යයට සහ පසුව ස්වීඩන් රාජ්‍යයට පලාගොස් වාමාංශික මාධ්‍යවේදියෙක් ලෙසින් ක්‍රියාකාරීවූ ඔහු , විලී බ්‍රන්ට් යන ආරූඨ නම භාවිතයට ගත්තේ නාසි ඒජන්තයන් විසින් ඔහු සොයාගැනුම වලක්වා ලනු පිණිස වන අතර, 1948 දී එම නම විධිමත් ලෙසින් භාවිතයට ගත්තේය. බ්‍රන්ට් මුලින්ම සැලකුනේ එස්පීඩී පක්ෂයෙහි දක්ෂීණාංශයෙහි නායකයන් අතරින් එක් අයෙකු ලෙසින් වන අතර, බටහිර බර්ලිනයෙහි ගවර්නිං මේයර් ලෙසින් මුල් ජනප්‍රියත්වය ලබා ගති.  කුඕර්ට් ගියෝග් කීසිංගර්ගේ කැබිනට් මණ්ඩලයෙහි  විදේශ අමාත්‍යවරයා ලෙසින් සහ  වයිස්-චාන්සලර්වරයා  ලෙසින් ඔහු සේවය කල අතර, 1969 වසරෙහිදී චාන්සලර්වරයා බවට පත් විය.

චාන්සලර්වරයා ලෙසින්, එක්සත් ජනපදය සමග බටහිර ජර්මනියෙහි සමීප බැඳියාව ඔහු විසින් පවත්වා ගෙන යන ලද අතර බටහිර යුරෝපයෙහි යුරෝපියානු සමෝධානය ශක්තිමත් කරන අතරම, නැගෙනහිර යුරෝපය සමග සබඳතා වැඩි දියුණු කිරීම සඳහා ඔස්ට්පොලිටික් නම්වූ නව ප්‍රතිපත්තියක් එළිදැක්වීය. ඔහුගේ ඔස්ට්පොලිටික් නිසා බ්‍රන්ට් දක්ෂිණාංශයෙහි මතභේදකාරී වූ අතරම, වියට්නාම යුද්ධය සහ දක්ෂිණාංශික ඒකාධිපති රාජ්‍යයන් ඇතුළු ඇමරිකානු ප්‍රතිපත්තීන්ට සහය දීම නිසා ඔහු වාමාංශයෙහි මතභේදයට ලක් විය.  ලෝක ආර්ථිකයන්හී සහ දේශපාලනයෙහිදී සමෘද්ධිමත් උතුර සහ දුප්පත් දකුණ අතර  සාමාන්‍ය උතුරු-දකුණු බෙදීම විස්තරකිරීම සඳහා පිළිගත් මිම්මක් ලෙසින් බ්‍රන්ට් වාර්තාව භාවිතා විය. දේශීය කරළියෙහිදී ඔහුගේ අති දරුණු කොමියුනිස්ට් විරෝධී ප්‍රතිපත්තීන් පිළිබඳව බ්‍රන්ට් ප්‍රකටවූ අතර, එහි මස්තකප්‍රාප්තිය වූයේ 1972 වසරෙහි  රැඩිකාලෙනලස් (රැඩිකල් විරෝධී නියෝගය) විය.

1974 වසරෙහිදී බ්‍රන්ට් චාන්සලර් තනතුරෙන් ඉල්ලා අස්වුනේ, ඔහුගේ සමීපතම පුද්ගලික සහායකයෙකු වූ ගුන්ටා ගියෝම්, ෂ්ටාසී නම්වූ, නැගෙනහිර ජර්මානු රහස් ඔත්තු සේවයෙහි ඒජන්තවරයෙකු බවට හෙළිවීම සමගය.

මූලාශ්‍ර

භාහිර සබැඳි